Diari Oficial de la Generalitat Valenciana


Sumari del DOGV 5967, del 04-03-2009 (2009/2561)

ORDE de 23 de febrer de 2009, de la Conselleria d'Agricultura, Pesca i Alimentació, per la qual s'establix el procediment de concessió i pagament de subvencions a agrupacions de productors en els sectors oví i caprí, i es convoquen les ajudes per a 2009.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5967

Data del DOGV
:   04-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/2561


Data del document
:   23-02-2009

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * ajuda pública
    * ramat
    * sector agrari
    * suport econòmic
    * ajuda a l'agricultura

ORDE de 23 de febrer de 2009, de la Conselleria d'Agricultura, Pesca i Alimentació, per la qual s'establix el procediment de concessió i pagament de subvencions a agrupacions de productors en els sectors oví i caprí, i es convoquen les ajudes per a 2009. [2009/2561]  
La Conselleria d'Agricultura, Pesca i Alimentació té entre els seus objectius el foment de l'activitat ramadera.   
La situació de crisi del sector oví i caprí aconsella l'adopció d'iniciatives per a mantindre l'activitat de les explotacions a fi de dotar-les d'una estructura productiva viable i de permetre el relleu generacional. Per a esta finalitat és necessari oferir alternatives als productors per mitjà de la possibilitat d'integrar-se amb altres per a aprofitar millor les economies d'escala generades.   
En este sentit, les agrupacions de ramaders són un vehicle idoni per a prendre este tipus d'iniciatives.  
En el Reial Decret 104/2008, d'1 de febrer, s'establixen les bases reguladores per a la concessió de les subvencions a les agrupacions de productors en els sectors oví i caprí. D'acord amb l'article 8 d'este reial decret, correspon a la Comunitat Valenciana, en el seu àmbit territorial, instruir el procediment, prendre la resolució i realitzar el pagament de les subvencions concedides, la qual cosa fa necessària la publicació d'esta orde.  
Per tot això, a proposta de la directora general de Producció Agrària,  
ORDENE  
Article únic   
S'establix, com a annex I d'esta disposició, el procediment de concessió i pagament de les ajudes estatals aprovades per mitjà del Reial Decret 104/2008, d'1 de febrer, pel qual s'establixen les bases reguladores per a la concessió de les subvencions a les agrupacions de productors en els sectors oví i caprí, per a la seua aplicació al sector oví i caprí de la Comunitat Valenciana.  
DISPOSICIONS ADDICIONALS  
Primera  
Es convoquen, per a l'exercici 2009, les ajudes a què es fa referència en l'apartat primer.  
Segona  
Les ajudes regulades en esta orde, per a l'exercici 2009, es concediran a càrrec de les aplicacions pressupostàries següents: línia T 3082000 del capítol IV, del programa 714.80, Desenvolupament i Millora de la Ramaderia 50.000 €, i línia T 4746000 del capítol VII, del programa 714.80, Desenvolupament i Millora de la Ramaderia, 50.000 €.  
Tercera  
El termini de presentació de les sol·licituds per a l'exercici 2009 serà d'un mes comptador a partir de l'endemà de la publicació d'esta orde en el DOCV.  
DISPOSICIONS FINALS  
Primera  
Esta orde es dicta sobre la base del Reial Decret 104/2008, d'1 de febrer, pel qual s'establixen les bases reguladores per a la concessió de les subvencions a les agrupacions de productors en els sectors oví i caprí, el número d'ajuda dels quals, segons la Decisió d'1 d'octubre de 2008, de la Comissió Europea, és 86/2008.  
Segona  
Es delega en la directora general de Producció Agrària la concessió i denegació de les ajudes previstes en esta orde.  
Subvenció Cens de reproductores  
Constitució, inversions en infraestructures, implantació de servicis i formació. 5.000  
Adaptació funcional i estructural per a implantació de programes de millora de qualitat. 10.000  
\* \* \* \* \*  
Subvención Censo de reproductoras  
Constitución, inversiones en infraestructuras, implantación de servicios y formación. 5.000  
Adaptación funcional y estructural para implantación de Programas de mejora de calidad. 10.000  
Tercera  
Es faculta la directora general de Producció Agrària per a emetre els actes, les resolucions i les instruccions que siguen necessaris per a l'aplicació d'esta orde.  
Quarta  
Esta norma entrarà en vigor l'endemà de la publicació en el Diari Oficial de la Comunitat Valenciana.  
València, 23 de febrer de 2009  
La consellera d'Agricultura, Pesca i Alimentació,  
Maritina Hernández Miñana  
ANNEX I  
Procediment de concessió i pagament de les subvencions destinades a les agrupacions de productors del sector oví i caprí a la Comunitat Valenciana  
Apartat 1. Objecte de l'ajuda  
S'establix una línia d'ajudes destinades a fomentar la reforma i l'adequació integral dels sectors oví i caprí durant el període 2008-2012 a través d'agrupacions de productors.  
Pel que fa a definicions, seran les establides en l'article 2 del Reial Decret 104/2008, d'1 de febrer.  
Apartat 2. Beneficiaris  
Els beneficiaris de les subvencions seran les agrupacions de productors en el sector oví i caprí (agrupacions) que complisquen els requisits establits en esta orde.   
Estes agrupacions estaran compostes per productors en actiu dels sectors oví i caprí, ubicats a la Comunitat Valenciana, que representen, en conjunt, un cens mínim de reproductores adequat a l'objecte de la seua activitat, amb un valor mínim que siga el que es preveu en la taula següent, en funció del tipus de subvenció a sol·licitar:  
En tot cas, les agrupacions beneficiàries estaran compostes per petites i mitjanes empreses, i en queden excloses les grans.  
En el cas d'agrupacions de persones físiques o jurídiques sense personalitat, segons l'article 11.3 de la Llei 38/2003, General de Subvencions, caldrà fer-hi constar expressament els compromisos assumits per cada membre, com també l'import que cal aplicar a cada un, que tindran igualment la condició de beneficiaris. En qualsevol cas, s'haurà de nomenar un representant de l'agrupació amb prou poders per a complir les obligacions que, com a beneficiari, corresponen a l'agrupació.  
Apartat 3. Requisits i compromisos  
1. Per a optar a les subvencions, les agrupacions hauran de complir els requisits següents:   
a) Disposar, almenys, d'un centre de tipificació i/o comercialització en comú. Este requisit no serà obligatori si l'activitat subvencionable és exclusivament la indicada en la lletra a de l'apartat 1 de l'article 5 del RD 104/2008, d'1 de febrer. En el cas que l'activitat subvencionable estiga inclosa en la lletra b de l'apartat 1 de l'article 5 del reglament esmentat, s'entendrà que serà obligatori en la data de justificació del seu article 11.  
b) Disposar d'una seu social amb prou capacitat per a allotjar els diferents servicis de gestió.  
c) Complir els requisits de l'annex I del Reglament (CE) 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament general d'exempció per categories) relatiu a la definició de PIME.   
d) Agrupar almenys 2 productors en activitat en els sectors oví i caprí.   
2. Al seu torn, es comprometran a:   
a) Mantindre la seua activitat i el cens indicatiu associat durant els cinc anys següents a la data de percepció de l'última subvenció.   
b) Aportar compromís individual dels productors integrants de romandre almenys 5 anys en l'agrupació i de comunicar la seua baixa amb una antelació mínima de 12 mesos de la data efectiva.   
c) Agrupar productors adherits a una agrupació de defensa sanitària constituïda o en condicions de ser autoritzada la data establida com a límit per a la presentació de sol·licituds.   
d) Disposar de capacitat per a la posada en marxa de sistemes d'identificació i traçabilitat.   
e) Disposar d'un centre de servicis d'assessorament amb la finalitat, entre altres, d'assessorar els seus integrants i tercers, ordenar la producció i orientar-la al mercat i complir les guies de pràctiques correctes d'higiene fomentades pel Ministeri d'Agricultura, Pesca i Alimentació.   
f) Disposar de servicis de substitució per mitjà de contractes de prestació de servicis amb pastors i operaris de munyiment amb experiència, triats prioritàriament entre els disponibles a la zona que desitgen integrar estos servicis.   
3. Les agrupacions hauran de trobar-se al corrent de les seues obligacions tributàries i amb la Seguretat Social, d'acord amb la normativa vigent, com també complir el conjunt de requisits necessaris establits en l'article 13 de la Llei 38/2003, de 17 de novembre, General de Subvencions.   
4. Les ajudes només podran concedir-se a les explotacions agràries que no entren en la categoria d'empreses en crisi. Podran concedir-se ajudes que permeten al beneficiari complir normes mínimes d'introducció recent sobre medi ambient, higiene i benestar animal. No podran concedir-se ajudes que vulneren qualssevol prohibicions o restriccions imposades en reglaments del Consell pels quals s'establisquen organitzacions comunes de mercat, fins i tot quan eixes prohibicions i restriccions es referisquen únicament a l'ajuda comunitària.   
5. Les normes internes per les quals es regisca una agrupació o associació de productors hauran d'obligar els seus membres a comercialitzar la producció d'acord amb les normes sobre subministrament i comercialització elaborades per l'agrupació o associació. Eixes normes podran permetre que una part de la producció siga comercialitzada directament pel productor.  
A més, eixes normes hauran d'incloure disposicions comunes sobre producció, en particular sobre la qualitat dels productes o la utilització de pràctiques ecològiques o altres pràctiques dirigides a la protecció del medi ambient, com també disposicions comunes sobre la comercialització de les mercaderies i disposicions sobre la informació relativa als productes, especialment en relació amb la collita i la disponibilitat. No obstant això, els productors hauran de seguir ocupant-se de la gestió de les seues explotacions. Els acords celebrats en el marc de l'agrupació o associació de productors hauran de complir plenament totes les disposicions pertinents de les normes sobre competència, en particular els articles 81 i 82 del Tractat.  
Apartat 4. Subvencions i quanties  
1. En funció de l'objecte de l'agrupació, les subvencions s'enquadraran en les categories següents:   
a) Constitució i desenvolupament de l'estructura comuna de gestió, d'acord amb el que s'establix en l'article 9 del Reglament (CE) núm. 1857/2006, de la Comissió, de 15 de desembre de 2006.   
Serà una subvenció pagadora, per a les agrupacions de nova creació, d'una sola vegada, d'una quantia màxima de 50.000 euros, sense que esta quantia supere un límit individual de 300 euros per membre de l'agrupació.  
Únicament seran subvencionables les despeses següents:  
- Lloguer de locals apropiats.  
- Adquisició de material d'oficina, inclosos ordinadors i programes informàtics.  
- Costos del personal administratiu.  
- Costos generals i despeses legals i administratives.  
Es consideraran com a agrupacions de nova creació les que, en el moment de la constitució, agrupen com a mínim un 50 per cent de titulars d'explotació que no hagen pertangut els dos últims anys a cap de les figures associatives mencionades en l'article 3.   
b) Inversió en explotacions agràries integrades en l'agrupació, d'acord amb allò que s'assenyala en l'article 4 del Reglament (CE) núm. 1857/2006, de la Comissió, de 15 de desembre, com també en la clàusula 28 de les directrius comunitàries sobre ajudes estatals al sector agrari i forestal 2007-2013 (2006/C 319/01).   
Serà una subvenció pagadora d'una sola vegada, en l'exercici que corresponga.   
c) Dotació de servicis i activitats de formació que s'enquadren entre els costos assenyalats en l'article 15.2 del Reglament (CE) núm. 1857/2006, de la Comissió, de 15 de desembre, amb dret a subvenció del 50 per cent dels costos indicats en este precepte.   
Estaran condicionades a la posada en marxa dels servicis descrits en l'annex II del Reial Decret 104/2008, d'1 febrer.  
La prestació d'assistència tècnica per una organització no estarà condicionada a l'afiliació a esta per a obtindre el servici.  
L'ajuda es concedirà en espècie per mitjà de servicis subvencionats i no podrà consistir en pagaments directes en efectiu als productors, segons s'establix en l'apartat 38 de la Decisió 86/2008, de la Comissió, i en l'apartat 15.3 del Reglament 1857/2006.  
d) Adaptació funcional per a implantació de programes de millora de la qualitat, amb vista a la posada en marxa de sistemes d'etiquetatge facultatiu i de certificació, i d'acord amb el que s'establix en l'article 4 del Reglament (CE) núm. 1857/2006, de la Comissió, de 15 de desembre.   
Estes millores estaran orientades a complir els requisits de l'article 14 del reglament esmentat i condicionades a la posada en marxa d'alguna de les activitats de millora de la qualitat previstes en l'annex III del Reial Decret 104/2008, d'1 de febrer. Per a beneficiar-se de l'ajuda, haurà de comercialitzar-se amb el programa de producció de qualitat la producció almenys d'un 25 per cent dels animals de les explotacions integrants.   
e) Constitució d'agrupacions d'inversions i dotacions de servicis i formació en zones amb dificultats específiques, d'acord amb el que s'establix en els articles 4, 9, 14 i 15 del Reglament (CE) núm. 1857/2006, de la Comissió, de 15 de desembre. Estaran condicionades a la posada en marxa d'activitats detallades en l'annex IV.   
2. Llevat de les lletres a i c de l'apartat anterior, la intensitat individual de la subvenció estatal a la resta d'activitats serà el 50 per cent de les inversions, sempre que es tracte d'inversions enquadrades en les zones i regions especificades en l'annex II d'esta orde, d'acord amb l'article 4.2 del Reglament (CE) núm. 1857/2006, de la Comissió, de 15 de desembre. Per a les inversions en les altres zones, segons s'assenyala en l'article 4.2b del reglament esmentat, l'ajuda serà del 40 per cent.   
3. Les agrupacions que no compten amb reproductores en la seua constitució hauran de comercialitzar a l'any, almenys, un volum mínim equivalent d'ovins menors de 5 mesos. Per a este cas, el valor de conversió dels censos de l'annex I serà el d'1,3 ovins per reproductora i només podran demanar subvenció per a les activitats de la lletra d de l'apartat 1.   
4. Únicament seran objecte de subvenció les activitats que s'inicien després de la data de presentació de la sol·licitud i, com a màxim, fins al 30 d'octubre de l'exercici corresponent a la convocatòria.  
5. Les subvencions no s'aplicaran a cobrir despeses directes de transformació i comercialització de productes agrícoles, llevat de la primera venda d'un productor primari i de tota activitat de preparació per a esta.   
6. En el cas de compra de terres en què no s'haja d'edificar, l'ajuda no superarà el 10% de les despeses subvencionables.   
7. L'import màxim de l'ajuda concedit a una empresa determinada no haurà de superar els 400.000 € per període de tres exercicis fiscals, import que podrà pujar a 500.000 € si l'empresa està situada en una zona desfavorida o en una de les zones indicades en l'article 36, lletra a, incisos i), ii), iii) del Reglament (CE) núm. 1698/2005.  
8. D'acord amb el punt 93 de les Directrius Comunitàries sobre Ajudes Estatals al Sector Agrari i Forestal 2007-2013, com també amb el punt 9.8 del Reglament de PIME Agràries 1857/2006, els règims d'ajuda autoritzats d'acord amb esta secció estaran subjectes a la condició que es realitzen les modificacions que siguen oportunes per a adaptar-los a qualsevol canvi en les disposicions que regixen les organitzacions comunes de mercat.  
9. En l'apartat 27 de la Decisió 86/2008, de la Comissió, sobre subvencions a les agrupacions de productors en els sectors d'oví i caprí, es constata que es complixen les disposicions pel que fa a les despeses que es poden subvencionar.  
10. L'ajuda no haurà de concedir-se per a compra de drets de producció, animals i plantes anuals; plantació de plantes anuals; obres de drenatge o l'equip i obres de regadiu, excepte si eixes inversions generen una reducció de l'ús d'aigua del 25% com a mínim; simples inversions substitutives. No haurà de concedir-se ajuda per la fabricació de productes d'imitació i substitució de la llet i els productes lactis.  
11. No s'autoritzarà cap ajuda a la inversió per a complir les normes comunitàries o nacionals existents, segons s'establix en l'apartat 31 de la Decisió 86/2008, de la Comissió, com també en el 35 de les Directrius.  
12. Finalment, establixen que l'ajuda haurà d'estar a disposició de totes les persones amb dret a esta en la zona en qüestió, sobre la base de condicions definides objectivament. Tota contribució als costos administratius de l'agrupació o l'organització de què es tracte per part de persones que no estiguen afiliades haurà de limitar-se al cost proporcional de la prestació del servici, segons s'establix en l'apartat 39 de la Decisió 86/2008, de la Comissió, el 14.2 de les Directrius i el punt 15.4 del Reglament 1857/2006.  
Apartat 5. Sol·licituds i documentació  
Les sol·licituds d'ajuda es formalitzaran en instància degudament emplenada subscrita pel representant legal de l'agrupació, dirigida al director general competent en matèria de ramaderia de la Conselleria d'Agricultura, Pesca i Alimentació, en el termini que s'establisca en cada convocatòria anual.   
Les sol·licituds es presentaran preferentment als Servicis Centrals de la Conselleria d'Agricultura, Pesca i Alimentació, al carrer d'Amadeu de Savoia, 2, de València, sense perjudici que es presenten als llocs i pels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, i contindran les dades mínimes i aniran acompanyades de la documentació que a continuació es detalla:  
1. Document original que justifique que qui firma com a sol·licitant té plena capacitat legal per a fer-ho, en la data de sol·licitud.  
2. Còpia dels estatuts.  
3. Programa de constitució que haurà de documentar-se com seguix:  
A. Memòria descriptiva de les activitats i/o inversions a realitzar, incloent-hi un pressupost desglossat, i/o factures proforma, si és el cas.  
Com a contingut bàsic general, haurà de contindre una descripció general dels aspectes següents:   
a) Activitat o activitats que constituiran el seu objecte social i la seua relació amb els objectius d'esta orde.  
b) Descripció d'immobles; utilització dels existents que puguen ser transferits a l'entitat i previsió de dotació d'infraestructures de nova creació.   
c) Previsió de servicis i usuaris potencials.   
d) Nombre potencial de productors que integraran i àmbit territorial d'influència que pretenen cobrir. Es detallarà també el número objectiu de productors associats i el cens que representen en funció dels seus drets individuals de prima d'oví i caprí.   
e) La participació en quotes o percentatges de cada productor en l'agrupació, identificat amb el seu nom complet, DNI o NIF.   
f) Documentació justificativa de la condició de petita o mitjana empresa (Recomanació 2003/361/CE, de la Comissió, de 6 de maig de 2003, sobre la definició de microempreses, petites i mitjanes empreses), de cada un dels integrants de l'agrupació, que podrà consistir en una declaració responsable de l'òrgan de direcció de l'entitat sol·licitant.   
g) Previsió de comercialització.   
h) Integració en agrupació de defensa sanitària.   
i) Descripció dels servicis d'assessoria, mitjans d'accés a tercers i dotació de mitjans humans i tècnics.   
j) Descripció dels servicis de substitució, mitjans d'accés a tercers i recursos humans disponibles.   
k) Descripció de les vies d'actuació i recursos que asseguren la reducció dels costos de producció, la millora i reorientació de la producció, la millora de la qualitat de la producció, la preservació i millora de l'entorn natural i el compliment de les condicions d'higiene o benestar animal si és el cas.   
l) Reglament intern de funcionament.  
B. Declaració de recursos, que inclourà informació rellevant sobre:  
a) Capitalització adequada a l'objecte de la seua activitat. Recursos propis i aliens.   
b) Recursos específics en línia amb l'activitat subvencionable.   
c) Programa de construcció, adquisició o millora d'immobles.   
d) Programa de compra o arrendament amb opció de compra de maquinària i equip, inclosos els programes informàtics.   
e) Costos generals relacionats amb l'obtenció de recursos, com els honoraris d'arquitectes, enginyers i assessors, estudis de viabilitat, prospeccions de mercat o adquisició de patents i llicències.   
f) Provisions i amortització.   
4. Pla quinquennal d'inversions:  
A. El pla quinquennal d'inversions detallarà el calendari de posada en marxa d'infraestructures i servicis, i també el pla de finançament.   
B. En el cas de dur a terme les actuacions del programa de millora de qualitat descrit en el punt següent, detallarà:  
a) Per al cas en què se sol·liciten subvencions destinades a finançar l'activitat prevista en la lletra d de l'apartat 1 de l'article 5 del Reial Decret 104/2008, d'1 de febrer, es detallarà l'activitat actual del sol·licitant i el volum de comercialització previsible.   
b) Per al cas en què se sol·liciten subvencions destinades a finançar les activitats previstes en la lletra d de l'apartat 1 de l'article 5 del Reial Decret 104/2008, d'1 de febrer, per agrupacions que hagen sol·licitat la seua constitució d'acord amb la lletra e de l'apartat 1 de l'article 5 del reial decret mencionat, documentació precisa que justifique l'activitat prevista objecte de la subvenció, i el pressupost previst per a la seua realització.   
5. Programa de millora de la qualitat, si és el cas.   
Quan els sol·licitants estiguen en disposició de dur a terme, a més, un programa de millora de la qualitat, tal com es definix en l'annex III del Reial Decret 104/2008, d'1 de febrer, la memòria haurà de contindre també els paràmetres següents, que hauran d'estar en correspondència amb les propostes específiques d'adaptació funcional i estructural incloses en les mesures d'adaptació funcional:   
a) Explicació general dels sistemes de producció i processament utilitzats al llarg de tota la cadena.   
b) Explicació detallada del sistema de traçabilitat utilitzat per al seguiment d'animals i productes i, si és el cas, del sistema d'identificació animal utilitzat.   
c) Relació en què apareguen identificades les explotacions, els escorxadors, les indústries agroalimentàries i altres establiments participants en el programa, inclòs el codi d'autorització o registre oficial atribuït per l'autoritat competent a cada agent participant. S'hi farà constar la relació dels punts de venda.   
d) Codi d'autorització o registre oficial atribuït per l'autoritat competent a cada agent participant, que acredite el compliment dels requisits exigits per la normativa vigent per a l'exercici de l'activitat corresponent.   
e) Descripció detallada de la distribució de responsabilitats entre els diferents agents participants en el programa, la qual cosa implicarà l'aportació de còpia dels seus estatuts o reglament intern i la descripció de les mesures aplicables en cas d'incompliment d'estos. Quan no es dispose d'estatuts o reglament intern, s'aportarà còpia dels contractes corresponents entre els agents participants en el programa.   
f) Reglament de control, en el qual s'especificarà:  
i) Programa de visites d'inspecció i periodicitat d'estes en explotacions, escorxadors, indústries agroalimentàries, punts de venda i altres establiments participants en el programa.  
ii) Sistema de mostratge i nombre de mostres a prendre previstes en cada fase del procés.  
iii) Protocol de realització dels controls en totes les fases de producció: explotació, escorxador, indústria agroalimentària, punts de venda i altres establiments participants en el programa.  
iv) Mesures d'adaptació funcional proposades.  
6. Programa d'activitats de foment, si és el cas.   
Per a les agrupacions que estiguen en condicions de desenvolupar activitats qualificades de foment, la memòria haurà de contindre, a més, els paràmetres següents:   
a) Descripció del medi rural, principals factors limitadors i perfil agroeconòmic de la zona d'implantació.   
b) Àmbit territorial, detallant les zones desfavorides o de muntanya, zones de protecció especial, parcs naturals i qualsevol altra dada d'interés del medi rural.   
c) Descripció detallada de l'objecte d'activitat.   
d) Aprofitament de recursos autòctons.   
e) Estimació de càrrega ramadera.  
7. Declaració responsable del sol·licitant de no trobar-se en els supòsits de prohibició per a ser beneficiari, segons les disposicions de l'article 13 de la Llei 38/2003, General de Subvencions.  
8. Declaració responsable del sol·licitant sobre el compliment de la normativa d'integració laboral de persones amb discapacitat o, si és el cas, l'exempció d'esta obligació, segons s'establix en el Decret 279/2004, de 17 de desembre, del Consell, pel qual es regulen procediments de contractació administrativa i de concessió de subvencions per al foment de l'ocupació de les persones amb discapacitat.  
9. Imprés d'alta de manteniment de tercers de la Generalitat Valenciana acompanyat del certificat de l'entitat bancària de la titularitat del compte en què han d'efectuar-se els pagaments, en cas d'altes, baixes o modificacions de les dades que es troben en poder del sistema d'informació comptable de la Generalitat.  
10. Declaració expressa responsable del/dels sol·licitant/s sobre concessió o sol·licitud d'altres ajudes per a la mateixa finalitat procedents de qualsevol administracions o ens públics o privats, nacionals o internacionals, amb indicació de l'import i l'entitat concedent.  
11. Documentació que acredite els requisits següents:  
a) Que almenys el 50 per cent dels productors associats siguen ramaders la principal font d'ingressos dels quals provinga de l'explotació de l'oví i caprí.   
b) Que operen en el sector oví i caprí en els tres anys anteriors a la data de sol·licitud, a l'empara de qualsevol figura associativa en l'àmbit agrari, amb personalitat jurídica.   
c) Que, en conjunt, les explotacions agrupades complisquen, en un percentatge mínim del 50 per cent del cens, els requisits establits per a sistemes de producció ramadera en extensiu d'acord amb les disposicions del Reial Decret 1724/2007, de 21 de desembre, pel qual s'establixen les bases reguladores de les subvencions destinades al foment de sistemes de producció de races ramaderes autòctones en règims extensius.   
d) Que promoguen, emparen o desenvolupen la seua producció sota una indicació geogràfica protegida o marca de qualitat.   
e) Que s'acullen a programes a l'empara del Reial Decret 1615/2007, de 7 de desembre, pel qual s'establixen les bases reguladores per a la concessió de les subvencions per a fomentar la producció de productes agroalimentaris de qualitat d'origen animal o del Reial Decret 460/2002, de 24 de maig, pel qual s'establixen ajudes al finançament d'accions d'assessorament per a la millora de la qualitat de la llet produïda i recollida en les explotacions.   
f) Que en la data de presentació de la sol·licitud tinguen totes les explotacions qualificades sanitàriament.  
g) Que en la data de presentació de la sol·licitud disposen de treballadors discapacitats amb contracte laboral.  
h) Que almenys el 25% dels integrants estiguen ubicats en zones desfavorides.  
Quan l'import de la despesa subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà de sol·licitar com a mínim tres ofertes de diferents proveïdors que no podran ser superiors al valor de mercat, amb caràcter previ a la contracció del compromís per a la prestació del servici o l'entrega del bé, llevat que per les especials característiques de les despeses subvencionables no hi haja en el mercat prou nombre d'entitats que el subministren o presten. L'elecció entre les ofertes presentades es realitzarà d'acord amb criteris d'eficiència i economia, i caldrà justificar expressament en una memòria l'elecció quan no recaiga en la proposta econòmica més avantatjosa.  
La documentació que s'adjunte a la sol·licitud haurà de presentar-se en document original, i se'n podrà presentar juntament amb este còpia per a l'autenticació.  
La presentació de la sol·licitud per part del beneficiari comportarà l'autorització a l'òrgan gestor per a demanar els certificats de trobar-se al corrent de les obligacions fiscals (Agència Tributària i Generalitat Valenciana) i davant de la Seguretat Social.  
Apartat 6. Criteris per a la valoració de la sol·licitud  
1. Les sol·licituds seran valorades amb un màxim de 10 punts.  
2. Els criteris de valoració seran els següents:   
a) Que almenys el 50 per cent dels productors associats siguen ramaders la principal font d'ingressos dels quals provinga de l'explotació de l'oví i caprí: un punt.   
b) Que operen en el sector oví i caprí els tres anys anteriors a la data de sol·licitud, a l'empara de qualsevol figura associativa en l'àmbit agrari, amb personalitat jurídica: un punt.   
c) Que, en conjunt, les explotacions agrupades complisquen, en un percentatge mínim del 50 per cent del cens, els requisits establits per a sistemes de producció ramadera en extensiu d'acord amb les disposicions del Reial Decret 1724/2007, de 21 de desembre, pel qual s'establixen les bases reguladores de les subvencions destinades al foment de sistemes de producció de races ramaderes autòctones en règims extensius: un punt.   
d) Que promoguen, emparen o desenvolupen la seua producció sota una indicació geogràfica protegida o marca de qualitat: un punt.   
e) Que s'acullen a programes a l'empara del Reial Decret 1615/2007, de 7 de desembre, pel qual s'establixen les bases reguladores per a la concessió de les subvencions per a fomentar la producció de productes agroalimentaris de qualitat d'origen animal o del Reial Decret 460/2002, de 24 de maig, pel qual s'establixen ajudes al finançament d'accions d'assessorament per a la millora de la qualitat de la llet produïda i recollida en les explotacions: un punt.   
f) Que en la data de presentació de la sol·licitud tinguen totes les explotacions qualificades sanitàriament: dos punts.  
g) Que en la data de presentació de la sol·licitud disposen de treballadors discapacitats amb contracte laboral: dos punts.  
h) Que almenys el 25% dels integrants estiguen ubicats en zones desfavorides: un punt.  
3. Els sol·licitants que no obtinguen una puntuació mínima d'1 punt en la valoració de criteris dels apartats a) fins a e i una puntuació mínima d'1 punt en la valoració de criteris dels apartats f fins a h no podran beneficiar-se d'estes subvencions.   
4. El criteri de concessió serà el següent:   
a) Les subvencions es concediran per orde de puntuació.   
b) En el cas que més d'un sol·licitant obtinga la mateixa puntuació s'aplicarà, per a establir la prioritat de les sol·licituds, els criteris de l'apartat 2 d'este article, en l'orde establit allí.   
5. Els crèdits disponibles es distribuiran amb el criteri de repartiment següent:   
a) En el primer exercici d'aplicació es distribuirà la quantitat disponible entre els sol·licitants.   
b) A partir del segon exercici, es destinarà el 75 per cent del crèdit a les agrupacions beneficiàries en exercicis anteriors. La resta del crèdit disponible, fins al 25 per cent, es destinarà a sol·licituds d'agrupacions que sol·liciten per primera vegada estes subvencions, sempre que la intensitat individual de les subvencions siga menor o igual a les agrupacions beneficiàries en exercicis anteriors.   
Apartat 7. Procediment de concessió  
La instrucció del procediment de concessió de subvencions correspondrà al Servici d'Innovació i Tecnologia Ramadera, que realitzarà d'ofici totes les actuacions que considere necessàries per a la determinació, el coneixement i la comprovació de les dades en virtut de les quals s'haja de resoldre el procediment.   
Este servici remetrà un informe d'avaluació de sol·licituds a un òrgan col·legiat format per 3 membres (un cap d'àrea, un cap de secció i un funcionari designats per la direcció general competent en matèria de ramaderia), que, a la vista d'este, realitzarà la proposta de concessió de les ajudes.  
A la vista de la documentació aportada, inclosa la proposta de concessió de l'òrgan col·legiat, la consellera d'Agricultura, Pesca i Alimentació resoldrà la concessió o denegació d'estes ajudes, i esgotarà la via administrativa. Contra la resolució es podrà interposar un recurs de reposició davant de la consellera d'Agricultura, Pesca i Alimentació en el termini d'un mes comptador des de l'endemà de la recepció de l'escrit de notificació de resolució (tant si és de concessió o de denegació), o impugnar-se directament davant de l'orde jurisdiccional per mitjà de la interposició d'un recurs contenciós administratiu al Tribunal Superior de Justícia de la Comunitat Valenciana en el termini de dos mesos des de l'endemà de la recepció de l'escrit de notificació de resolució, d'acord amb les disposicions dels artícles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 46.1 de la Llei Reguladora de la Jurisdicció Contenciosa Administrativa.  
Les resolucions es publicaran també en el DOCV, amb l'expressió de la convocatòria, del programa a què s'imputen, beneficiari, quantitat concedida i finalitat o finalitats de la subvenció, d'acord amb l'article 18 de la Llei General de Subvencions.  
En les resolucions de concessió de les subvencions es farà constar expressament els fons que procedixen dels pressupostos generals de l'Estat, d'acord amb l'article 8 del Reial Decret 104/2008, de 2 de febrer.  
El termini màxim per a resoldre i notificar la resolució de les ajudes serà de sis mesos comptadors a partir de la data de publicació de la convocatòria anual. Transcorregut este termini sense que s'haja notificat resolució expressa, els interessats podran entendre desestimada la seua sol·licitud per silenci administratiu, d'acord amb les disposicions de l'article 44 de la Llei 30/1992, de Règim Jurídic de les Administracions Públiques i del Procediment Administratiu Comú.  
Apartat 8. Concurrència d'ajudes  
Quant a la concurrència d'ajudes, seran aplicables les disposicions de l'article 9 del Reial Decret 104/2008, d'1 de febrer.   
Apartat 9. Justificació del compliment  
Les activitats i inversions seran realitzades i justificades davant de l'administració fins al dia 30 d'octubre de cada exercici pressupostari per al qual haja sigut concedida la subvenció, per mitjà de compte justificatiu, que inclourà amb caràcter general, d'acord amb l'article 72 del Reial Decret 887/2006, de 21 de juliol, la documentació següent:  
1. Una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades i dels resultats obtinguts.  
2. Una memòria econòmica justificativa del cost de les activitats realitzades, que contindrà:  
a) Una relació classificada de les despeses i inversions de l'activitat, amb identificació del creditor i del document, l'import, la data d'emissió i, si és el cas, la data de pagament. En el cas que la subvenció s'atorgue d'acord amb un pressupost, s'indicaran les desviacions produïdes.  
b) Les factures o documents de valor probatori equivalent en el tràfic jurídic mercantil o amb eficàcia administrativa incorporats en la relació a què es fa referència en el paràgraf anterior i la documentació acreditativa del pagament, que serà per mitjà de justificants bancaris.  
c) Certificat de taxador independent degudament acreditat i inscrit en el registre oficial corresponent, en el cas d'adquisició de béns immobles.  
d) Una relació detallada d'altres ingressos o subvencions que hagen finançat l'activitat subvencionada amb indicació de l'import i la procedència.  
La presentació d'estos documents es realitzarà a les oficines de la Conselleria d'Agricultura, Pesca i Alimentació, al marge de la possibilitat que es presenten als llocs i pels mitjans previstos en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.  
Els beneficiaris de les ajudes previstes en esta orde, hauran de destinar els béns al fi concret per al qual es concedix la subvenció almenys durant cinc anys en cas de béns inscriptibles en un registre públic, i almenys durant dos anys per a la resta de béns.  
A la vista dels justificants aportats l'òrgan competent autoritzarà el pagament de les ajudes pels conceptes subvencionables i amb el límit màxim del pressupost aprovat, independentment que el valor de la inversió siga superior, d'acord amb les factures o els projectes aportats.  
Els servicis tècnics de la Conselleria d'Agricultura, Pesca i Alimentació duran a terme inspeccions dels expedients segons un programa de control per a comprovar el compliment de les condicions exigides en esta orde.  
Apartat 10. Procediment de pagament parcial  
En totes les ajudes referides en esta orde, es podran realitzar pagaments fraccionats parcials, amb la justificació prèvia de la realització de la inversió corresponent, fins a un màxim del 60% de la subvenció total concedida per a eixe exercici.  
La justificació es realitzarà per mitjà de la presentació dels certificats corresponents i d'acord amb l'apartat 9 d'esta orde.  
Apartat 11. Modificació de la resolució, incompliment i reintegrament  
Pel que fa a la modificació de la resolució, incompliment i reintegrament, caldrà ajustar-se a les disposicions de l'article 12 del Reial Decret 104/2008, d'1 de febrer.  
Apartat 12. Normativa aplicable  
En tots els apartats relatius a esta orde d'ajudes, i quan hi haja dubtes d'interpretació respecte d'això, seran aplicables la Llei 38/2003, de 17 de novembre, General de Subvencions; el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana; el Reial Decret 104/2008, d'1 de febrer, pel qual s'establixen les bases reguladores per a la concessió de les subvencions a les agrupacions de productors en els sectors oví i caprí; i el Reglament (CE) núm. 800/2008, de la Comissió, de 6 d'agost de 2008, pel qual es declaren determinades categories d'ajuda compatibles amb el mercat comú en aplicació dels articles 87 i 88 del Tractat (Reglament general d'exempció per categories), publicat en el DOCE el 9 d'agost de 2008.  
ANNEX II  
Llista de municipis amb la consideració de zona desfavorida  
03199 Agres  
03106 Alcalalí  
03123 Alcocer de Planes  
03300 Alcoleja  
03383 Alfafara  
03780 Almudaina  
03866 Alqueria d'Asnar, l'  
03191 Balones  
03272 Benasau  
03786 Beniardá   
03426 Beniarrés  
03479 Benigembla  
03007 Benifallim  
03072 Benifato  
03281 Benilloba  
03538 Benillup  
03698 Benimantell  
03909 Benimarfull  
03934 Benimassot  
03758 Bolulla  
03028 Callosa d'En Sarrià  
03488 Castell de Castells  
03564 Cocentaina  
03188 Confrides  
03560 Quatretondeta  
03380 Facheca  
03313 Famorca  
03770 Gaianes  
03182 Gorga  
03147 Castell de Guadalest, el  
03676 Orxa, l'/ Lorcha  
03966 Millena  
03900 Muro de Alcoy  
03689 Penàguila  
03916 Planes  
03645 Polop  
03211 Relleu   
03376 Sella   
03618 Tàrbena   
03082 Tibi  
03893 Tollos  
03292 Torre de les Maçanes, la/ Torremanzanas  
03926 Vall d'Alcalà, la  
03033 Vall d'Ebo, la  
03803 Vall de Gallinera  
03354 Vall de Laguar, la  
12896 Atzeneta del Maestrat  
12089 Aín  
12876 Albocàsser  
12080 Alcudia de Veo  
12398 Alfondeguilla  
12335 Algimia de Almonacid  
12184 Almedíjar  
12252 Altura  
12445 Arañuel   
12212 Ares del Maestre  
12442 Argelita  
12891 Ayódar  
12860 Azuébar  
12863 Barracas  
12947 Bejís  
12787 Benafer  
12280 Benafigos  
12555 Benasal  
12987 Benlloch  
12245 Canet lo Roig  
12284 Castell de Cabres  
12377 Castellfort  
12602 Castellnovo  
12681 Castillo de Villamalefa  
12993 Catí  
12956 Caudiel  
12372 Cervera del Maestre  
12436 Xert / Chert  
12342 Xodos / Chodos  
12474 Chóvar  
12009 Cinctorres  
12005 Cirat  
12298 Cortes de Arenoso  
12089 Costur  
12813 Coves de Vinromà, les  
12034 Culla  
12262 Eslida  
12338 Espadilla  
12302 Fanzara  
12232 Figueroles  
12188 Forcall  
12001 Fuente la Reina  
12369 Fuentes de Ayódar  
12697 Gaibiel  
12309 Geldo  
12091 Herbés  
12400 Higueras  
12643 Jana, la  
12737 Jérica  
12406 Lucena del Cid  
12663 Ludiente  
12739 Mata, la  
12843 Matet  
12267 Montán  
12103 Montanejos  
12375 Morella  
12551 Navajas  
12802 Olocau del Rey  
12031 Palanques  
12969 Pavías  
12622 Pina de Montalgrao  
12408 Portell de Morella  
12958 Puebla de Arenoso  
12926 Pobla de Benifassà, la  
12736 Pobla Tornesa, la  
12937 Rossell  
12295 Sacañet  
12458 Salzadella, la  
12440 Sant Joan de Moró  
12386 Sant Mateu  
12625 San Rafael del Río   
12424 Sarratella  
12391 Segorbe  
12363 Sierra Engarcerán  
12395 Soneja  
12209 Sot de Ferrer  
12744 Suera / Sueras  
12330 Teresa  
12047 Tírig  
12524 Toga  
12340 Todolella  
12711 Torás  
12067 Toro, El  
12857 Torralba del Pinar  
12397 Torre d'En Besora, la  
12796 Torre d'en Doménec  
12308 Torrechiva  
12493 Traiguera  
12210 Useres, les / Useras  
12715 Vall d'Alba  
12366 Vall de Almonacid  
12859 Vallat  
12106 Vallibona  
12765 Vilanova d'Alcolea  
12755 Vilafamés  
12043 Vilafranca / Villafranca del Cid  
12200 Villahermosa del Río  
12386 Villamalur  
12968 Villanueva de Viver  
12612 Vilar de Canes  
12733 Villores  
12437 Vistabella del Maestrazgo   
12178 Viver  
12017 Zorita del Maestrazgo  
12381 Zucaina  
46316 Ademuz  
46784 Alcublas  
46252 Alpuente  
46905 Andilla  
46910 Anna  
46110 Aras de los Olmos  
46314 Ayora  
46332 Benagéber  
46555 Bicorp  
46661 Bolbaite  
46573 Calles  
46897 Camporrobles  
46364 Casas Altas  
46993 Casas Bajas  
46359 Castielfabib  
46764 Caudete de las Fuentes  
46948 Chella  
46901 Chelva  
46349 Chera  
46080 Chulilla  
46836 Cofrentes  
46988 Cortes de Pallás  
46335 Domeño  
46702 Dos Aguas  
46930 Enguera  
46540 Estubeny  
46846 Fuenterrobles  
46357 Gátova   
46772 Higueruelas  
46682 Jalance  
46256 Jarafuel  
46037 Loriguilla  
46511 Losa del Obispo  
46108 Millares  
46906 Navarrés  
46505 Puebla de San Miguel  
46094 Quesa  
46080 Requena  
46118 Siete Aguas  
46949 Sinarcas  
46969 Sot de Chera  
46085 Teresa de Cofrentes  
46232 Titaguas  
46718 Torrebaja  
46475 Tuéjar  
46105 Utiel  
46511 Vallanca  
46712 Venta del Moro  
46621 Villar del Arzobispo  
46107 Villargordo del Cabriel  
46428 Yátova  
46511 Yesa, la  
46763 Zarra